כוכב חבר העמים

כוכב חבר העמים (באנגלית: Commonwealth Star) או כוכב הפדרציה (באנגלית: Star of Federation) הוא כוכב בן שבע פינות המסמל את הפדרציה של אוסטרליה.
שש פינות הכוכב מסמלות את שש מדינות אוסטרליה והפינה השביעית מסמלת את טריטוריות אוסטרליה.
במקור היו לכוכב רק שש פינות, אולם בשנת 1905 עם ההכרזה על טריטוריית פפואה נוספה הפינה השביעית המסמלת את הטריטוריה וכל טריטוריה עתידית אחרת.

כוכב חבר העמים מצוי הן על דגל אוסטרליה והן על סמל אוסטרליה.
הכוכב מופיע ברביע השמאלי התחתון של הדגל, תחת ה"יוניון ג'ק" ועל הסמל מופיע כציצה, מעל שלט האצולה, כאשר תחתיו עטרה בצבעי כחול וזהב.

קישורים חיצוניים

קטגוריה:אוסטרליה: סמלים לאומיים
קטגוריה:מטענים הרלדיים
קטגוריה:כוכב (סמל)